Son Gokū er en gutt som bor sammen med sin adoptive bestefar. Gokū er ren av hjerte, derimot meget blåøyd. Han er ekstremt sterk for alderen, og spesielt siden han er ganske liten. Han er godt utdannet i kampsport av hans læremester og bestefar Son Gohan. Gjennom serien følger vi Son Gokūs liv fra han bryter opp hjemmefra for å jakte på dragekulene. I begynnelsen av serien er han fra elleve til tolv år, og serien følger ham gjennom livet over en periode på rundt 40 år. Ettersom dragekulene blir til vanlige steiner i ett år etter at ønsket er oppfylt, følger leseren også Gokūs opplevelser utenom de gangene han jakter på kulene. Blant annet får en lese om den store kampsportturneringen, der verdensmesteren kåres, og om Gokūs kamper mot mange sterke fiender som Red Ribbon-hæren og Piccolo Daimaō er noen av de mest sentrale motstanderne tidlig i serien.